Սուրբ Աստվածածին եկեղեցի (Նոր Նորք)

Սուրբ Աստվածածին եկեղեցի, Հայ առաքելական եկեղեցի Հայաստանի Երևանի Նոր Նորք վարչական շրջանի Նանսենի անվան այգում։

Պատմություն 
Եկեղեցին գտնվում է Ֆրիտյոֆ Նանսենի անվան թանգարան-հուշահամալիրի հարևանությամբ։ Սուրբ Աստվածածին եկեղեցու Սուրբ Սեղանը 2014 թվականի հոկտեմբերի 12-ին օծվել է Արարատյան Հայրապետական թեմի առաջնորդական փոխանորդ գերաշնորհ Տեր Նավասարդ արքեպիսկոպոս Կճոյանի ձեռամբ։

2014 թվականի հոկտեմբերի 11-ին Տ. Նավասարդ արքեպիսկոպոսի ձեռամբ օծվել են եկեղեցու գմբեթի խաչը, զանգը, դուռը, եկեղեցու սյուները, մկրտության Սուրբ Ավազանը, սրբապատկերները, եկեղեցու շրջափակի ութ խաչքար, տնօրհնեքի կարգ է կատարվել երիցատանը։

Սուրբ Աստվածածին եկեղեցու, Ֆրիտյոֆ Նանսենի անվան թանգարան-հուշահամալիրի և երիցատան կառուցման բարերարներ են ՀՀ վաստակավոր բժիշկներ Կառլեն և Սառա Եսայանները։

Թանգարան-հուշահամալիրի շինարարական աշխատանքները սկիզբ են առել 2012 թվականին։ Այնուհետև սկսվել են եկեղեցու, երիցատան և հարակից հուշարձանախմբերի կառուցման աշխատանքները։ Հուշահամալիրի տարածքն ընդգրկում է եկեղեցին, երիցատունը՝ հարակից հանգստյան տաղավարով, մոմավառության խորանը՝ զարդաքանդակներով։ Այստեղ կան շուրջ երեսուն հուշարձան և խաչքար՝ նվիրված հայ ժողովրդի պատմության հերոսական և ողբերգական էջերին, անվանի հայորդիներին և հայ ժողովրդի բարեկամներին։

Պատկերասրահ

Ծանոթագրություններ 

ա
ա